**Ministru kabineta noteikumi Valsts aģentūras “Latvijas Nacionālā akreditācijas biroja maksas pakalpojumu cenrādis” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Valsts aģentūras “Latvijas Nacionālā akreditācijas biroja “(turpmāk – Aģentūra) maksas pakalpojumu cenrādis ir izstrādāts, ievērojot Ministru kabineta 2017. gada 4. aprīļa sēdē izskatīto informatīvo ziņojumu “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), un pamatojoties uz:1. Likuma par budžetu un finanšu vadību 5. panta devīto daļu, kas noteic, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu;
2. Publisko aģentūru likuma 5. panta pirmo daļu, kas noteic, ka valsts aģentūra sniedz maksas pakalpojumus, nodrošinot valsts pārvaldes uzdevumu īstenošanu saskaņā ar Ministru kabineta apstiprinātu cenrādi.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 4. aprīļa sēdē tika izskatīts informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), kas paredz minētās kapitālsabiedrības reorganizācijas gaitu, kuras galarezultātā tiek izveidota valsts aģentūra “Latvijas Nacionālais akreditācijas birojs”, kura turpinās pildīt nacionālās akreditācijas institūcijas funkcijas. SIA “Standartizācijas, akreditācijas un metroloģijas centrs” reorganizāciju paredzēt veikt divos posmos: 1) SIA “Standartizācijas, akreditācijas un metroloģijas centrs” sadalot divās iegūstošajās kapitālsabiedrībās – sabiedrība ar ierobežotu atbildību “Latvijas standarts” un sabiedrība ar ierobežotu atbildību “Latvijas nacionālais akreditācijas birojs” (ierakstīta komercreģistrā 2017. gada 1. augustā); 2) sabiedrību ar ierobežotu atbildību “Latvijas nacionālais akreditācijas birojs” pārveidojot par valsts aģentūru “Latvijas Nacionālais akreditācijas birojs”. Ar Ministru kabineta 2017. gada 25. oktobra rīkojumu Nr. 603 “Par valsts sabiedrības ar ierobežotu atbildību "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu” uzsākta sabiedrības ar ierobežotu atbildību "Latvijas nacionālais akreditācijas birojs" pārveide par valsts aģentūru "Latvijas Nacionālais akreditācijas birojs".Ievērojot minēto, Ekonomikas ministrija ir sagatavojusi Ministru kabineta noteikumu “Latvijas Nacionālā akreditācijas biroja maksas pakalpojumu cenrādis” projektu (turpmāk – Noteikumu projekts), kuram jāstājas spēkā 2018. gada 1. martā.Noteikumu projektā ir noteikti Aģentūras sniegto maksas pakalpojumu izcenojumi, kā arī to piemērošanas kārtība, kas paredz pazīmes, pēc kādām tiek noteikta maksa par konkrētai atbilstības novērtēšanas institūcijai (testēšanas laboratorijai, kalibrēšanas laboratorijai, testēšanas laboratorijai, kas veic atbilstības novērtēšanu medicīnas jomā, produktu sertificēšanas institūcijas, pārvaldības sistēmu sertificēšanas institūcijai, personāla sertificēšanas institūcijai, inspicēšanas institūcijai, vides verificētājiem, prasmes pārbaužu organizatoriem un labas laboratorijas prakses laboratorijai) sniegtajiem pakalpojumiem. Maksa par Aģentūras sniegtajiem akreditācijas (sākotnējā un atkārtotā akreditācija), novērtēšanas akreditācijas sfēras izmaiņu gadījumā, atbilstības novērtēšanas institūciju darbības uzraudzības pakalpojumiem tiek noteikta saskaņā ar Noteikumu projekta 2. pielikumu, klasificējot atbilstības novērtēšanas institūcijas trīs grupās – A, B un C, atkarībā no to darbības veida un novērtējamās akreditācijas sfēras apjoma (novērtējamo metožu skaits, novērtēšanas vietu skaits, atbilstības novērtēšanas institūcijas personāla skaits un citiem Noteikumu 2. pielikumā minētajiem faktoriem). Pakalpojuma cenu veidojošā nemainīgā daļa ir detalizēti skaidrota šīs anotācijas 1.pielikumā, savukārt izcenojumu veidojošās tiešās un netiešās izmaksas atbilstoši pakalpojumu veidiem atspoguļotas šīs anotācijas 2.pielikumā.Noteikumu projektā norādītas arī jomas, kurās medicīnas laboratoriju novērtēšanai nepieciešams piesaistīt kompetentus ekspertus katrā no tām.Noteikumu projekts paredz, ka atbilstības novērtēšanas institūcijas sedz izdevumus, kas saistīti ar ārpuskārtas uzraudzības procesu, ja tiek konstatēti pārkāpumi šo institūciju darbībā.Noteikumu projekts ir veidots, ņemot vērā šobrīd spēkā esošo sabiedrības ar ierobežotu atbildību “Latvijas nacionālais akreditācijas birojs” maksas pakalpojumu cenrādi un tajā noteiktos principus, un, kas ir publiski pieejams sabiedrības ar ierobežotu atbildību “Latvijas nacionālais akreditācijas birojs” tīmekļa vietnē <http://www.latak.lv/images/stories/LATAK/pricelist/D013-19-08-2017.pdf> |
|  3. | Projekta izstrādē iesaistītās institūcijas | Sabiedrība ar ierobežotu atbildību "Latvijas nacionālais akreditācijas birojs" un Ekonomikas ministrija |
|  4. | Cita informācija | 2017.gada 19.oktobrī Valsts sekretāru sanāksmē ir izsludināts Ministru kabineta noteikumu projekts “Valsts aģentūras “Latvijas Nacionālais akreditācijas birojs” nolikums, kurš ir saskaņots un sagatavots iesniegšanai apstiprināšanai Ministru kabinetā. Spēkā stāšanās termiņš ir noteikts 2018.gada 1.marts.Plānots, ka Valsts aģentūra “Latvijas Nacionālais akreditācijas birojs” 2018.gadā sniegs maksas pakalpojumus 298 atbilstības novērtēšanas institūcijām, kas ietver akreditāciju, uzraudzību, reakreditāciju, kuri veidos ieņēmumus 567 328 euro apmērā, kas tiks novirzīti izdevumu segšanaiNoteikumu projekts izstrādāts atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.Tā kā valsts aģentūra “Latvijas Nacionālais akreditācijas birojs” atbilstoši Valsts aģentūras “Latvijas Nacionālais akreditācijas birojs” nolikumam veic valsts pārvaldes funkcijas, tās sniegtajiem pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Nacionālā akreditācijas institūcija un atbilstības novērtēšanas institūcijas |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Saistītie tiesību aktu projekti | Saskaņots un sagatavots iesniegšanai Ministru kabinetā Noteikumu projekts “Valsts aģentūras “Latvijas Nacionālais akreditācijas birojs” nolikums (izsludināts 19.10.2017. VSS-1109 prot.Nr.41 §) |
|  2. | Atbildīgā institūcija | Ekonomikas ministrija |
|  3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nodots sabiedriskajai apspriešanai:1. publicējot to Ekonomikas ministrijas mājaslapā;
2. publicējot to Valsts kancelejas mājaslapā;
3. nosūtot to Latvijas Nacionālajai akreditācijas padomei
 |
| 2. | Sabiedrības līdzdalība projekta izstrādē | 2017.gada 13.novembrī Noteikumu projekts publicēts Ekonomikas ministrijas mājaslapā un Valsts kancelejas mājas lapā - sadaļā “Sabiedrības līdzdalība”, kā arī 2017.gada 14.novembrī nosūtīts Latvijas Nacionālajai akreditācijas Padomei.  |
| 3. | Sabiedrības līdzdalības rezultāti | No Latvijas Nacionālās akreditācijas Padomes tika saņemti priekšlikumi pārskatīt akreditācijas ikgadējās maksas, priekšapmaksas apmērus. Izvērtējot sniegtos priekšlikumus tika secināts, ka pašlaik nav iespējams veikt akreditācijas ikgadējās maksas, priekšapmaksas apmēru samazinājumu, neietekmējot biroja atbilstošo darbību.    |
| 4. | Cita informācija | Nav |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Sabiedrība ar ierobežotu atbildību “Latvijas nacionālais akreditācijas birojs” |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs nacionālās akreditācijas institūcijas funkciju un uzdevumu apjomu.  |
|  3. |  Cita informācija | Nav |

Pielikumā:

1.pielikums “Izcenojuma nemainīgās daļas pakalpojumu veidu skaidrojums”;

2.pielikums “Izcenojumu veidojošās tiešās un netiešās izmaksas atbilstoši pakalpojumu veidiem”.

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

Stiebre 67013019

Anda.Stiebre@em.gov.lv